Pödduhótelasmiðja fyrir fjölskyldur í Grasagarðinum Laugardaginn 12. október verður boðið upp á haustsmiðju fyrir alla fjölskylduna í garðskála Grasagarðs Reykjavíkur . Í listasmiðjunni verða útbúin pödduhótel , það er hýbýli fyrir pöddurnar sem hjálpa til við að viðhalda heilbrigðum garði með því að frjóvga plöntur og veiða skaðvalda . Þórey Hannesdóttir listgreinakennari stýrir smiðjunni sem er samstarfsverkefni Grasagarðs Reykjavíkur , Garðyrkjufélags Íslands , Útmerkur og Skógræktarfélags Reykjavíkur . Efnið í pödduhótelin ásamt verkfærum verður á staðnum en þátttakendum er bent á að klæða sig eftir veðri þar sem smiðjan fer fram bæði utandyra og inni í garðskála Grasagarðsins .